ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องให้ผู้ประกอบกิจการเลี้ยงกุ้งทะเลมาจดทะเบียนและขออนุญาตต่อพนักงานเจ้าหน้าที่[๑] ตามประกาศกระทรวงเกษตรและสหกรณ์ ลงวันที่ ๑๘ พฤศจิกายน ๒๕๓๔ได้กำหนดให้ผู้ประกอบกิจการเลี้ยงกุ้งทะเล ในพื้นที่ตั้งแต่ห้าสิบไร่ขึ้นไปมาจดทะเบียนและขออนุญาตต่อพนักงานเจ้าหน้าที่และกำหนดให้ผู้ประกอบกิจการเลี้ยงกุ้งทะเลในพื้นที่น้อยกว่าห้าสิบไร่มาจดทะเบียนต่อพนักงานเจ้าหน้าที่ ตามความแห่งพระราชกฤษฎีกากำหนดให้ผู้มีอาชีพในการประมงการค้าสินค้าสัตว์น้ำ ผลิตภัณฑ์สัตว์น้ำและอุตสาหกรรมสัตว์น้ำ มาจดทะเบียนตามพระราชบัญญัติการประมงพ.ศ. ๒๔๙๐ (ฉบับที่ ๔) พ.ศ. ๒๕๓๔ นั้นแต่เนื่องจากในปัจจุบันปรากฏว่าได้มีการเลี้ยงกุ้งทะเลอย่างแพร่หลาย ทั้งในเขตพื้นที่ชายฝั่งทะเลและในเขตพื้นที่อื่น ในท้องที่จังหวัดต่าง ๆ เพิ่มมากขึ้น เกรงว่าจะมีผลกระทบต่อสิ่งแวดล้อมแหล่งน้ำธรรมชาติและพื้นที่การเกษตรอื่น จึงเห็นสมควรแก้ไขปรับปรุงประกาศกระทรวงเกษตรและสหกรณ์ดังกล่าวให้เหมาะสมยิ่งขึ้นโดยยกเลิกประกาศกระทรวงเกษตรและสหกรณ์ ลงวันที่ ๑๘ พฤศจิกายนพ.ศ. ๒๕๓๔อาศัยอำนาจตามความในมาตรา ๕๐ วรรคสองของรัฐธรรมนูญแห่งราชอาณาจักรไทย พ.ศ. ๒๕๔๐ มาตรา ๒๕ แห่งพระราชบัญญัติการประมงพ.ศ. ๒๔๙๐ และตามความในพระราชกฤษฎีกากำหนดให้ผู้มีอาชีพในการประมงการค้าสินค้าสัตว์น้ำ ผลิตภัณฑ์สัตว์น้ำ และอุตสาหกรรมสัตว์น้ำมาจดทะเบียนตามพระราชบัญญัติการประมง พ.ศ. ๒๔๙๐(ฉบับที่ ๔) พ.ศ. ๒๕๓๔รัฐมนตรีว่าการกระทรวงเกษตรและสหกรณ์ จึงประกาศให้ผู้ประกอบกิจการเลี้ยงกุ้งทะเลในพื้นที่ตั้งแต่ห้าสิบไร่ขึ้นไปมาจดทะเบียนและขออนุญาตต่อพนักงานเจ้าหน้าที่ และให้ผู้ประกอบกิจการเลี้ยงกุ้งทะเลในพื้นที่น้อยกว่าห้าสิบไร่มาจดทะเบียนต่อพนักงานเจ้าหน้าที่และปฏิบัติตามหลักเกณฑ์ วิธีการ และเงื่อนไขดังต่อไปนี้ข้อ ๑สถานที่ยื่นคำขอจดทะเบียนและขออนุญาตให้ผู้ประกอบกิจการเลี้ยงกุ้งทะเลยื่นคำขอจดทะเบียนและขออนุญาตต่อนายอำเภอท้องที่หรือปลัดอำเภอประจำกิ่งอำเภอท้องที่ ซึ่งพื้นที่เลี้ยงกุ้งทะเลตั้งอยู่เว้นแต่ในเขตกรุงเทพมหานคร ให้ยื่นคำขอ ณ ที่ว่าการอำเภอเมืองสมุทรปราการหรืออำเภอพระสมุทรเจดีย์ จังหวัดสมุทรปราการ หรืออำเภอเมืองฉะเชิงเทราจังหวัดฉะเชิงเทราข้อ ๒การจดทะเบียนผู้เลี้ยงกุ้งทะเลให้ผู้ประกอบกิจการเลี้ยงกุ้งทะเลยื่นคำขอจดทะเบียนต่อพนักงานเจ้าหน้าที่พร้อมแนบเอกสารหลักฐานที่เกี่ยวข้อง ดังนี้(๑) คำขอจดทะเบียน (คำขอ ๖.๑)(๒) หนังสือได้รับความเห็นชอบจากคณะกรรมการระดับอำเภอซึ่งมีตัวแทนขององค์การบริหารส่วนตำบล หรือสภาตำบลซึ่งพื้นที่เลี้ยงกุ้งทะเลตั้งอยู่ เข้าร่วมพิจารณาด้วย(๓) ในกรณีเป็นบุคคลธรรมดา ต้องแนบสำเนาบัตรประจำตัวประชาชน(๔) ในกรณีเป็นนิติบุคคลต้องแนบสำเนาหลักฐานการจดทะเบียนบริษัทหรือห้างหุ้นส่วนและสำเนาบัตรประจำตัวประชาชน ของกรรมการผู้มีอำนาจลงชื่อผูกพันบริษัทหรือของหุ้นส่วนผู้จัดการแล้วแต่กรณี(๕)ต้องแนบสำเนาหลักฐานการมีสิทธิโดยชอบในพื้นที่เลี้ยงกุ้งทะเล ไม่ว่าพื้นที่ดังกล่าวจะเป็นของเอกชนหรือของรัฐเช่น โฉนดที่ดิน น.ส. ๓ ก. น.ส. ๓ หรือหนังสือสัญญาเช่า หรือหนังสือยินยอมให้ใช้ที่ดิน(๖) การจดทะเบียนผู้เลี้ยงกุ้งทะเลจดทะเบียนครั้งแรกเพียงครั้งเดียว สำหรับผู้ที่เคยได้จดทะเบียนตามประกาศกระทรวงเกษตรและสหกรณ์ ลงวันที่ ๑๘ พฤศจิกายน ๒๕๓๔ ไว้แล้วให้ถือว่าได้รับการจดทะเบียนตามประกาศฉบับนี้แล้ว(๗) การจดทะเบียน ไม่ต้องเสียค่าธรรมเนียมแต่อย่างใดข้อ ๓การขออนุญาตและการต่ออายุใบอนุญาตเลี้ยงกุ้งทะเลสำหรับผู้ประกอบกิจการเลี้ยงกุ้งทะเลในพื้นที่ตั้งแต่ห้าสิบไร่ขึ้นไป จะต้องยื่นคำขออนุญาตประกอบกิจการเลี้ยงกุ้งทะเล(คำขอ ๖.๒) ต่อพนักงานเจ้าหน้าที่เมื่อได้รับอนุญาตแล้ว และใบอนุญาตหมดอายุผู้รับอนุญาตจะต้องขอต่ออายุใบอนุญาตต่อพนักงานเจ้าหน้าที่เป็นประจำทุกปีโดยแนบเอกสารหลักฐานที่เกี่ยวข้อง ดังนี้(๑) คำขออนุญาตประกอบกิจการเลี้ยงกุ้งทะเล (คำขอ ๖.๒)(๒)สำเนาใบสำคัญแสดงการจดทะเบียนเป็นผู้ประกอบกิจการเลี้ยงกุ้งทะเล (อนุญาต ๖.๑)(๓) หนังสือได้รับความเห็นชอบจากคณะกรรมการระดับอำเภอซึ่งมีตัวแทนขององค์การบริหารส่วนตำบลหรือสภาตำบลซึ่งพื้นที่เลี้ยงกุ้งทะเลตั้งอยู่ เข้าร่วมพิจารณาด้วยใบอนุญาตให้ประกอบกิจการเลี้ยงกุ้งทะเล (อนุญาต ๖)ไม่ต้องเสียค่าธรรมเนียมต่อพนักงานเจ้าหน้าที่ข้อ ๔สำหรับผู้ประกอบกิจการเลี้ยงกุ้งทะเลบริเวณพื้นที่ชายฝั่งทะเลที่ประสงค์จะยื่นคำขอจดทะเบียนผู้เลี้ยงกุ้งทะเล(คำขอ ๖.๑) หรือคำขออนุญาตประกอบกิจการเลี้ยงกุ้งทะเล (คำขอ ๖.๒) ตามข้อ ๒ หรือข้อ๓ จะต้องดำเนินการจัดให้มีบ่อบำบัดน้ำทิ้ง หรือบ่อตกตะกอน ไม่น้อยกว่า ๓๐%ของพื้นที่บ่อที่ใช้เลี้ยงโดยรวมคู คลองส่ง และระบายน้ำด้วย ให้เสร็จสิ้นเสียก่อนข้อ ๕สำหรับผู้ประกอบกิจการเลี้ยงกุ้งทะเลบริเวณพื้นที่นอกเหนือจากข้อ ๔ และจังหวัดมิได้ประกาศห้ามเลี้ยงตามมาตรา๙ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. ๒๕๓๕ที่ประสงค์จะยื่นคำขอจดทะเบียนผู้เลี้ยงกุ้งทะเล (คำขอ ๖.๑) หรือคำขออนุญาตประกอบกิจการเลี้ยงกุ้งทะเล(คำขอ ๖.๒) ตามข้อ ๒ หรือข้อ ๓ จะต้องดำเนินการ ดังนี้(ก) ผู้เลี้ยงกุ้งทะเลในพื้นที่ต่ำกว่า ๑๐ ไร่จะต้องสร้างบ่อพักน้ำหรือบ่อตกตะกอนไม่น้อยกว่า ๕๐% ของพื้นที่บ่อที่ใช้เลี้ยงโดยรวมคู คลองส่ง และระบายน้ำด้วย ทั้งนี้เพื่อให้เพียงพอสามารถรองรับน้ำจากบ่อเลี้ยงในขณะเปิดจับกุ้งทะเลให้เสร็จสิ้นเสียก่อน(ข) ผู้เลี้ยงกุ้งทะเลในพื้นที่เกินกว่า ๑๐ ไร่ ขึ้นไปจะต้องสร้างบ่อพักน้ำหรือบ่อตกตะกอน ไม่น้อยกว่า ๓๐% ของพื้นที่บ่อที่ใช้เลี้ยงโดยรวมคู คลองส่ง และระบายน้ำด้วย ในกรณีที่คำนวณพื้นที่บ่อพักน้ำจากพื้นที่บ่อที่ใช้เลี้ยง๓๐% แล้วแต่ปรากฏว่าพื้นที่บ่อพักน้ำดังกล่าวน้อยกว่า ๕ ไร่จะต้องสร้างบ่อพักน้ำไม่น้อยกว่า ๕ ไร่ ทั้งนี้ เพื่อให้เพียงพอสามารถรองรับน้ำจากบ่อเลี้ยงในขณะเปิดจับกุ้งทะเลให้เสร็จสิ้นเสียก่อนข้อ ๖ผู้ที่ประสงค์จะประกอบกิจการเลี้ยงกุ้งทะเลในเขตพื้นที่ชายฝั่งทะเล ต้องยื่นคำขออนุมัติแบบแปลนแผนผังการขุดสร้างบ่อเลี้ยงกุ้งทะเล(คำขอ ๖.๓) แสดงการขุดบ่อเลี้ยง บ่อบำบัดน้ำทิ้ง หรือบ่อตกตะกอนไม่น้อยกว่า ๓๐%ของพื้นที่บ่อที่ใช้เลี้ยง โดยรวมคู คลองส่ง และระบายน้ำด้วยข้อ ๗ผู้ที่ประสงค์จะประกอบกิจการเลี้ยงกุ้งทะเล ในเขตพื้นที่นอกเหนือจากข้อ ๖และจังหวัดมิได้ประกาศห้ามเลี้ยงตามมาตรา ๙ แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติพ.ศ. ๒๕๓๕ ต้องยื่นคำขออนุมัติแบบแปลนแผนผังการขุดสร้างบ่อเลี้ยงกุ้งทะเล (คำขอ๖.๓) ตามรูปแบบที่กรมประมงกำหนด และต้องมีปริมาณบ่อพักน้ำหรือบ่อตกตะกอนเพียงพอในขณะเปิดจับกุ้งทะเลตามข้อ๕ (ก) และ (ข)ข้อ ๘ผู้ยื่นคำขอตามข้อ ๖ และข้อ ๗ ต้องแนบหนังสือได้รับความเห็นชอบจากคณะกรรมการระดับอำเภอซึ่งมีตัวแทนขององค์การบริหารส่วนตำบล หรือสภาตำบล ซึ่งพื้นที่เลี้ยงกุ้งทะเลตั้งอยู่แล้วแต่กรณี ประกอบด้วยเมื่อผู้ยื่นคำขอได้รับอนุมัติแล้ว จึงจะไปดำเนินการขุดสร้างบ่อเลี้ยงกุ้งทะเลหลังจากได้ดำเนินการเสร็จเรียบร้อยแล้วจึงจะมาขอจดทะเบียนหรือขออนุญาตเลี้ยงกุ้งทะเลตามข้อ ๒ หรือข้อ ๓ แล้วแต่กรณีข้อ ๙ผู้ประกอบกิจการเลี้ยงกุ้งทะเล ซึ่งได้รับการจดทะเบียน หรือได้รับอนุญาตแล้วจะต้องปฏิบัติตามเงื่อนไข ดังนี้(๑) น้ำที่ปล่อยทิ้งจากบ่อเลี้ยงกุ้งต้องมีค่าบี. โอ. ดี. (Biochemical Oxygen Demand, B. O. D.) ไม่เกิน ๑๐ มิลลิกรัมต่อลิตร(๒) ต้องไม่ทิ้ง ปล่อยหรือไล่เลนจากพื้นที่เลี้ยงกุ้งลงในแหล่งน้ำธรรมชาติหรือที่สาธารณประโยชน์(๓) ต้องไม่ปล่อยน้ำเค็ม หรือกระทำการใด ๆจนเป็นเหตุให้น้ำเค็มจากพื้นที่เลี้ยงกุ้งซึมหรือไหลลงสู่แหล่งน้ำจืดสาธารณะหรือพื้นที่การเกษตรอื่นข้อ ๑๐ในกรณีผู้ประกอบกิจการเลี้ยงกุ้งทะเลฝ่าฝืน หรือไม่ปฏิบัติตามเงื่อนไขตามข้อ๙ พนังงานเจ้าหน้าที่จะเพิกถอนการจดทะเบียน หรือการอนุญาตเสียก็ได้ข้อ ๑๑ให้พนักงานเจ้าหน้าที่ดำเนินการให้แล้วเสร็จโดยเร็ว ดังนี้(๑) รับคำขอและตรวจสอบคำขอพร้อมทั้งเอกสารหลักฐานต่าง ๆ(๒) ตรวจสอบความถูกต้องให้เป็นไปตามเงื่อนไขที่กำหนด(๓) เมื่อเห็นว่าคำขอเอกสารหลักฐานและเงื่อนไขถูกต้องให้พนักงานเจ้าหน้าที่เสนอความเห็นในคำขอนั้น ๆต่อนายอำเภอหรือปลัดอำเภอผู้เป็นหัวหน้าประจำกิ่งอำเภอหรือผู้ที่ได้รับมอบหมายพิจารณาอนุญาต(๔) จัดทำทะเบียนผู้ได้รับการจดทะเบียนเลี้ยงกุ้งทะเลและจัดทำทะเบียนผู้ได้รับอนุญาตให้ประกอบกิจการเลี้ยงกุ้งทะเลข้อ ๑๒การจดทะเบียนและการอนุญาตให้ประกอบกิจการเลี้ยงกุ้งทะเลดำเนินการ ดังนี้(๑) การจดทะเบียนให้ประกอบกิจการเลี้ยงกุ้งทะเลให้ออกใบสำคัญแสดงการจดทะเบียน (อนุญาต ๖.๑)(๒)การอนุญาตให้ประกอบกิจการเลี้ยงกุ้งทะเลในพื้นที่ตั้งแต่ห้าสิบไร่ขึ้นไป ให้ออกใบอนุญาตให้ประกอบอาชีพในการประมงการค้าสินค้าสัตว์น้ำ ผลิตภัณฑ์สัตว์น้ำ หรืออุตสาหกรรมสัตว์น้ำ (อนุญาต ๖)(๓) ใบสำคัญแสดงการจดทะเบียน (อนุญาต ๖.๑)และใบอนุญาตให้ประกอบอาชีพในการประมงฯ (อนุญาต ๖) ทุกฉบับต้องให้นายอำเภอหรือปลัดอำเภอประจำกิ่งอำเภอผู้เป็นหัวหน้าประจำกิ่งหรือผู้ที่ได้รับมอบหมาย แล้วแต่กรณี เป็นผู้ลงลายมือชื่ออนุญาตข้อ ๑๓ให้จังหวัด อำเภอ และองค์การบริหารส่วนตำบล หรือสภาตำบล แล้วแต่กรณีปิดประกาศประชาสัมพันธ์ ชี้แจงให้ผู้ประกอบกิจการเลี้ยงกุ้งทะเลทราบและปฏิบัติตามเงื่อนไขที่กำหนดข้อ ๑๔ให้ใช้ประกาศนี้ ตั้งแต่วันที่ ๑ มกราคม ๒๕๔๒ เป็นต้นไปประกาศ ณ วันที่ ๒๑ ธันวาคม พ.ศ. ๒๕๔๑ปองพล อดิเรกสารรัฐมนตรีว่าการกระทรวงเกษตรและสหกรณ์พรพิมล/พิมพ์๒๓ กรกฎาคม ๒๕๔๔จุฑามาศ/ปรับปรุง๑๘ สิงหาคม ๒๕๕๘[๑] ราชกิจจานุเบกษาเล่ม ๑๑๕/ตอนพิเศษ ๑๓๐ ง/หน้า ๓/๒๕ ธันวาคม ๒๕๔๑